FÖLDTANI KÖZLÖNY 
HAVI FOLYÓIRAT 
MAGYARORSZÁG FÖLDTANI, ÁSVÁNYTANI ÉS ŐSLÉNYTANI MEGISMERTETÉSÉRE 
S A FÖLDTANI ISMERETEK TERJESZTÉSÉRE, 
Megjelenik havonként két vagy három nagy nyolczadrét ívnyi tartalommal. A magyarhoni 
földtani társulat rendes tagjai 5 frt évi dij fejében kapják. Előfizetési ára egész évre 5 frt. 
IV. KÖTET. 1885. JÚNIUS-SZEPTEMBER. 6-10. FÜZET. 
A MAGYAR KIR. FÖLDTANI INTÉZET ÉVI JELENTÉSE 
1884-RŐL. 
I. IGAZGATÓSÁGI JELENTÉS. 
Egy év leforgása választ el utolsó beszámoló jelentésemtől és szemlét 
tartva intézetünk ez év alatt miként való fejlődése és működése felett, 
mindjárt első helyen kívánok szólani amaz örvendetes, az intézet további 
működésére csakis áldásos befolyással lehető eseményről, miként a lefolyt 
évben, habár ennek vége felé, végre felállíthattuk saját chemiai labora¬ 
tóriumunkat; s minthogy ez, a rendszeres országos földtani kutatásokból 
folyó teendők végzése mellett, alkalmat nyújt magán feleknek is, így neve¬ 
zetesen a bánya- és kohómivelőknek s az intézet működési terében gyökerező 
egyéb iparágaknak vagy foglalkozásoknak, hogy nyersanyagaikat vagy 
gyártmányaikat itt vegyészetileg megvizsgáltathassák, még pedig mérsékelt 
dijtételek mellett, azt vélem, hogy a laboratórium felállítása e körök érde¬ 
kében is örvendetesnek tekinthető. 
Nem mondhatom ugyan még ma sem, hogy laboratóriumunk már 
minden tekintetben berendezett, mert ezt sem a rendelkezésünkre állott 
összegek, sem pedig az idő rövidsége nem engedték, de elvitázhatlan az e 
téren mutatkozó haladás s fokozatos fejlesztéssel elérhető lesz itt is mind 
az, a mi még szükséges. Itt látom helyét megemlékezni amaz ügybuzgóság- 
ról, melyet intézeti vegyészünk, Kalecsinszky Sándor, hosszabb külföldi 
útjáról való visszatérte óta, laboratóriumunk berendezése körül kifejtett. 
A laboratórium díjjegyzéke és szabályai közölve találhatók a Buda¬ 
pesti Közlöny 1884. évfolyamának 241. számában, a Közgazdasági Értesitó 
szintén múlt évi 43. számának 1698 lapján, valamint a Földtani Közlöny 
XIY. köt. 524 lapján s így bárkire nézve könnyen hozzáférhetők. 
Földtani Közlöny, XV. köt. 1885. 
15 
